আজ ওড়িশাকে হারালেই লিগ-শিল্ড মোহনবাগানের

কলকাতা: কোটি কোটি ভারতবাসীর নজর আজ চ্যাম্পিয়ন্স ট্রফিতে (ICC Champions Trophy) ভারত-পাকিস্তান (IND vs PAK) ম্যাচের দিকে। কিন্তু এই বাংলার এক শ্রেণির মানুষের নজর থাকবে ফুটবলেও। কারণ আজ, রবিবার যুবভারতী ক্রীড়াঙ্গণে ওড়িশা এফসি-কে (Odisha FC) হারাতে পারলেই আইএসএল লিগ-শিল্ড চ্যাম্পিয়ন হবে মোহনবাগান সুপার জায়ান্ট (Mohun Bagan SG)।

২১ ম্যাচে মেরিনারদের সংগ্রহ ৪৯ পয়েন্ট। দ্বিতীয় স্থানে থাকা গোয়া ২১ ম্যাচে ৪২ পয়েন্ট পেয়েছে। গোয়া যদি তাদের বাকি তিনটে ম্যাচই জেতে, তাদের পয়েন্ট হবে ৫১। আর রবিবার শুভাশিস বসুরা (Shubhashis Bose) জিতলে ৫২ পয়েন্ট নিয়ে চ্যাম্পিয়ন। প্রিয় দলের হাতে শিল্ড দেখতে তাই আজ মাঠমুখো হবে সবুজ-মেরুন জনতা।

আরও পড়ুন: চ্যাম্পিয়ন্স ট্রফিতে সুপার সানডে! মুখোমুখি ভারত-পাক

Will @mohunbagansg lift the #ISL 2024-25 League Shield tomorrow? ?

Watch #MBSGOFC, tomorrow at 7:30 PM, LIVE only on @JioHotstar, #StarSports3, and #AsianetPlus! ?#LetsFootball #MBSG pic.twitter.com/wLiR7uKBDT

— Indian Super League (@IndSuperLeague) February 22, 2025

এই মরসুমে চ্যাম্পিয়ন হওয়ার মতোই খেলেছে মোহনবাগান। ২১টি ম্যাচের মধ্যে হার হয়েছে মাত্র দুটি ম্যাচে, ড্র করেছে চারবার এবং জিতেছে ১৫টি খেলায়। শুধু পয়েন্ট সংগ্রহ করাই নয়, বাগান ব্রিগেড বেশিরভাগ ম্যাচেই দাপট দেখিয়ে জিতেছে। এ পর্যন্ত আইএসএলে ৪২টি গোল করেছেন জেমি ম্যাকলারেনরা (Jamie McLaren) যা লিগের সর্বোচ্চ। আবার গোল হজম করেছে ১৪টি যা লিগের সর্বনিম্ন।

তবে ট্রফির কথা ভেবে বাড়তি চাপ নিতে চান না বাগান কোচ হোসে মোলিনা (Jose Molina)। ম্যাচের আগের দিন তিনি জানিয়ে দিলেন, “সবাই জানে এটা বড় ম্যাচ হতে পারে। কিন্তু আমাদের কাছে এটা শুধুই আরও একটা ম্যাচ। আমরা এতদিন যা করে এসেছি, মাঠে নেমে সেটাই করতে হবে। আমাদের লড়াই করতে হবে, ভালো খেলার চেষ্টা করতে হবে, জেতার চেষ্টা করতে হবে এবং তিন পয়েন্ট নিয়ে শিল্ড সুরক্ষিত করতে হবে।”

দেখুন অন্য খবর: